**HALLITUS KOKOUS 6 / 2025**

**PÖYTÄKIRJA**

**AIKA** Perjantai 17.10.2025 klo 18.00–19.28

**PAIKKA** Mallilippukunta ry:n kolo, Kolontie 10, Laavu

**LÄSNÄ** Johanna Johtaja, lippukunnanjohtaja  
Valtteri Vara, lippukunnan varajohtaja, kalustovastaava  
Simo Sihteeri, sihteeri, vastaava vaeltajaluotsi  
Raimo Raha, taloudenhoitaja, vastaava samoajaluotsi  
~~Aku Akela, vastaava akela~~   
Vaula Vaeltaja, vastaava sampo  
Tamara Tarpojaluotsi, vastaava tarpojaluotsi  
  
**Läsnäolo- ja puheoikeudella**  
Noora Nuorisotyönohjaaja, Seppo, Mallilippukunnan taustayhteisön edustaja  
  
**Kutsuttuna**  
Jaakko Joulukampanja, lpk:n joulukampanja-asiamies  
Kalle Kuksa, jäsenrekisterinhoitaja

**KOKOUKSEN ASIAT:**

[1 Kokouksen avaus](#_Toc432769386)

[2 Kokouksen laillisuuden ja päätösvaltaisuuden toteaminen](#_Toc432769387)

[3 Kokouksen järjestäytyminen](#_Toc432769388)

[4 Ilmoitusasiat](#_Toc432769389)

[5 Kokouksen työjärjestyksen hyväksyminen](#_Toc432769390)

[6 Seuranta](#_Toc432769391)

[7 Joulukampanja 2025](#_Toc432769392)

[8 Mallilippukunta ry:n pankkitilin tilinkäyttö-oikeus](#_Toc432769393)

[9 Mallilippukunta ry:n talouskatsaus](#_Toc432769394)

[10 Mallilippukunta ry:n jäsenasiat](#_Toc432769395)

[11 Menneet tapahtumat](#_Toc432769396)

[12 Koulutusasiat](#_Toc432769397)

[13 Mallilippukunta ry:n toimintasuunnitelmaesitys 2026](#_Toc432769398)

[14 Mallilippukunta ry:n Talousarvio 2026](#_Toc432769399)

[15 Mallilippukunta ry:n syyskokous 27.11.2025](#_Toc432769400)

[16 Mallilippukunta ry:n hallitus 2026](#_Toc432769401)

[17 Mallilippukunta ry:n edustajat Hämeen partiopiiri ry:n syyskokoukseen.](#_Toc432769402)

[18 Tulevat tapahtumat](#_Toc432769403)

[19 Ikäkausien kuulumiset](#_Toc432769404)

[20 Muut mahdolliset asiat](#_Toc432769405)

[21 Seuraavat kokoukset](#_Toc432769406)

[22 Kokouksen päättäminen](#_Toc432769407)

1. Kokouksen avaus

Lippukunnanjohtaja avasi kokouksen klo 18.04.

1. Kokouksen laillisuuden ja päätösvaltaisuuden toteaminen

**Asia** Todetaan kokous lailliseksi ja päätösvaltaiseksi.  
*Sääntöjen 6 § mukaan Hallitus on päätösvaltainen, kun vähintään puolet sen jäsenistä on läsnä lippukunnanjohtaja tai lippukunnanapulaisjohtaja mukaan luettuna.*

**Päätös** Kokous todettiin lailliseksi ja päätösvaltaiseksi.

1. Kokouksen järjestäytyminen

**Päätös** Kokouksen **s**ihteerinä toimii lippukunnan sihteeri Simo Sihteeri.

**Päätös** Pöytäkirjantarkastajaksi valittiin Jaakko Joulukampanja ja Kalle Kuksa.

1. Ilmoitusasiat

**Päätös** Merkittiin tiedoksi:

* Lpkj ja sihteeri ovat jättäneet aiempien päätösten mukaisesti lippukunnan ehdotukset Mannerheim-solkien saajista. Ehdotukset on toimitettu piiriin.
* Jäsenrekisterinhoitaja on parhaillaan Kuksa-koulutuksessa. Jäsenrekisteri-asia on isommin esillä hallituksen seuraavassa kokouksessa.

1. Kokouksen työjärjestyksen hyväksyminen

**Asia** Esityslista toiminee kokouksen työjärjestyksenä. Onko jotain listalle vielä pääsemättömiä asioita mielessä, jotka tarpeen käsitellä omina kohtinaan.  
Ilmoitusasiat todetaan ilmoitusasioissa.

**Päätös** Esityslista toimii kokouksen työjärjestyksenä.   
Lisäksi käsitellään lippukunnanjohtajalle saapunut leirimaksun vapautus-anomus kohdassa Muut mahdolliset asiat.

1. Seuranta

**Asia** Lippukunnan hallituksen aiemmin erikseen seurantaan päättämistä asioista kuullaan tilannekatsaukset:  
- Lippukunnan kesäleiri 2026 (hallituksen päätös 25.3.2024 vastuullinen: Kukka-Maaria Kuksa) Liite esityslistan ohessa.  
- Leon Lenkki ja Hilkan kilpa 2026 järjestelyt (hallituksen päätös 30.10.2022 vastuullinen: Verneri Louhivuori)  
- Kolon uudet kalusteet (hallituksen päätös 30.5.2022, vastuullinen: Valtteri Vara)  
- SuSe-siirtymät -työryhmän toiminta (vastuulliset vastaava akela Aku Akela ja vastaava sampo Vaula Vaeltaja)

**Päätös** Kuultiin lippukunnanjohtajan esittely ja merkittiin tiedoksisuunnitelmat lippukuntaleirin 2026 osalta.Lippukunnanjohtaja informoi jäsenistöä lippukunnan syyskokouksessa. Ilmoittautuminen alkaa joulukuussa Kuksassa. Leiri-projektin suunnitelma pöytäkirjan liitteenä nro 1.

1. Joulukampanja 2025

**Asia** Lpk:n joulukampanja-asiamies Jaakko Joulukampanja on kouluttautunut kampanjaan ja valmistellut kampanjan toteutusta lippukunnassa.  
Kuullaan Jaakon esitys lippukunnan joulukampanjan tavoitteista ja toimenpiteistä. Kampanjasuunnitelma-esitys on esityslistan liitteenä.  
Päätetään tavoitteista ja suunnitelmasta.

**Päätös** Mallilippukunta ry osallistuu aktiivisesti joulukampanjaan suunnitelman mukaisesti.  
Tavoitteena on kerätä lippukunnalle rahaa 3000 euroa.  
Varoja kerätään seuraaviin kohteisiin:  
- 2000 euroa lippukunnan kesäleiriä varten  
- 1000 euroa kerätään Kolon uusiin kalusteisiin.  
  
Hallitus merkitsi tiedoksi ja vahvisti suunnitelman.   
Jaakko informoi jäsenistöä Kampanjasta syyskokouksessa ja jäsenistölle sekä huoltajille toimitetaan sähköposteihin tieto kampanjasta ja sen tavoitteista sekä toiminnasta. Kukin johtaja osaltaan toimii aktiivisesti kampanjan eteen.  
Joulukampanjasuunnitelma pöytäkirjan liitteenä nro 2.

1. Mallilippukunta ry:n pankkitilin tilinkäyttö-oikeus

**Asia** Lippukunnan pankkitilin tilinkäyttö-oikeus puuttuu lippukunnanjohtajalta. Annetaan lippukunnanjohtajalle tilinkäyttö-oikeudet.

**Päätös** Lippukunnanjohtaja Johanna Johtaja, sotu 15101991-1234, annetaan tilinkäyttö-oikeus Mallilippukunta ry:n tilille Partio-osuuspankki FI12 3456 7890 1234. Lisäksi ko. tili voidaan liittää lippukunnanjohtaja Johanna Johtaja verkkopalvelutunnuksiin täysin oikeuksin.  
  
Lisäksi poistetaan tilinkäyttö-oikeus kaikilta muilta lukuun ottamatta rahastonhoitaja Raimo Rahaa.

1. Mallilippukunta ry:n talouskatsaus

**Asia** Kuullaan ja merkitään tiedoksi rahastonhoitajan talousraportti.

**Päätös** Hallitus kuuli ja merkitsi tiedoksi rahastonhoitajan antaman raportin. Pöytäkirjan liite nro. 3.

1. Mallilippukunta ry:n jäsenasiat

**Asia** Lippukuntaan on syksyn aluksi tullut ilahduttavan paljon uusia jäseniä ☺  
Tehdään jäseneksi ottopäätökset.  
Lippukunnasta on pyytänyt eroa kaksi jäsentä. Esityslistan liitteenä listaus eroa pyytäneistä jäsenistä sekä jäsenistä, jotka eivät ole maksaneet vuoden 2025 jäsenmaksua. Mitä tehdään jäsenmaksukarkureille?  
Jäsenrekisterinhoitaja alustaa.

**Päätös** Hallitus kuuli Kalle Kuksan esityksen. Kaikki jäsenhakemukset hyväksyttiin.  
Jäsenlista uusista jäsenistä päivämäärällä 17.10.2025 pöytäkirjan liitteenä nro 4.  
Päätettiin erottaa lippukunnan jäseniä pyynnöstä sekä pitkään maksamatta olleiden jäsenmaksujen vuoksi pöytäkirjan liitteen mukaan.

Liite nro 5.

Kaikille jäsenmaksun maksamattomille laitetaan taloudenhoitajan toimesta

ensitilassa muistutus jäsenmaksu-velvoitteesta. Aikaa jäsenmaksun

suorittamiseen on 15.11.2025 asti.

Sen jälkeen maksamattomat kontaktoidaan puhelimitse taloudenhoitajan

toimesta.

Maksamattomia jäsenmaksuja ei edelleenkään hyväksytä.

1. Menneet tapahtumat

**Päätös** Todetaan ja merkitään tiedoksi menneitä tapahtumia. Vastuulliset johtajan esittelevät.  
-18.8. Syyskauden alkupamaus-ilta Kololla, läsnä: 80. Johti: Vaula Vaeltaja.  
-2.-4.9. Sudenpenturetki kämpällä. Läsnä: 7 johtajaa, 23 sudenpentua. Kokkina: Kaisa Kaulin. Johtaja: Aku Akela.  
-15.-19.9. SM-pt-kisa, Suomi. Lippukunnasta mukana 2 vartiota:  
Harmaa sarja: 4. Aina Ylämäki (hyvä pojat!)  
Sininen sarja: 2. Lopen Uupuneet (loistavaa tytöt!)  
-16.10.KITT yhdessä Esimerkkilippukunta ry:n tarpojien kanssa, järjesti Noora Nuorisotyönohjaaja.

1. Koulutusasiat

**Asia** Lippukunnan toimintaperinteeseen kuuluu että kaikki toimivat johtajat ovat saaneet pestinsä mukaisen koulutuksen.  
Koulutusvastaava P.E. Dagogi on tehnyt selvittelyt johtajien kanssa.  
Käydään kouluttautumistarvelistaus läpi ja tehdään tarvittavat päätökset.  
Listaus esityslistan liitteenä.  
Lippukunta maksaa kaikki pestinmukaiset koulutukset.  
  
Seurakunta on ilmoittanut että heillä on ylimääräistä koulutusrahaa ja se olisi kanavoitavissa jonkun johtajan KoGi-koulutukseen. Onko joku suunnitellut Kogille lähtemistä vuonna 2026?

**Päätös** Koulutusvastaava esitteli kouluttautumistilanteen ja osallistumistilanteet syksyn 2025 kursseille. Todettiin että toukokuun loppuun mennessä kaikki johtajat ovat saaneet pestin mukaisen koulutuksen paitsi Sven Donner ja Doris Stockman, jotka ei päässeet tämän syksyn akela- ja ROK-kurssille.   
Lippukunnanjohtaja ja lippukunnanjohtajan apulainen ovat kiinnostuneita KoGi-kurssista kesäkuussa 2026.  
Koulutusraportti pöytäkirjan liitteenä nro. 6.

1. Mallilippukunta ry:n toimintasuunnitelmaesitys 2026

**Asia** Lippukunnan syyskokous päättää toimintasuunnitelmasta vuodelle 2026.   
Valmistellaan toimintasuunnitelmaesitystä syyskokoukselle sen pohjalta kuin elokuussa kokouksessa tehtiin.

**Päätös** Hallitus päätti toimintasuunnitelmaesityksestä 2026 syyskokoukselle esitettäväksi.   
Toimintasuunnitelmaesitys vuodelle 2026 pöytäkirjan liitteenä nro 7.

1. Mallilippukunta ry:n Talousarvio 2026

**Asia** Mallilippukunta ry:n syyskokous päättää talousarviosta vuodelle 2026.   
Rahastonhoitaja Raimo Raha esittelee. Valmistellaan talousarvioesitystä syyskokoukselle.

**Päätös** Hallitus päätti talousarvioesityksestä vuodelle 2026 edelleen esitettäväksi lippukunnan syyskokoukselle.  
Syyskokouksessa talousarvion esittelee rahastonhoitaja Raimo Raha.  
Talousarvioesitys pöytäkirjan liitteenä nro 8.

1. Mallilippukunta ry:n syyskokous 27.11.2025

**Päätös** *Sääntöjen 10 § mukaan hallituksen on kutsuttava lippukunnan kokoukset koolle vähintään seitsemän vuorokautta ennen kokousta jäsenille postitetuilla kirjeillä, yhdistyksen kotipaikkakunnalla ilmestyvässä sanomalehdessä tai sähköpostitse.*

Mallilippukunta ry:n toimintasuunnitelman 2025 mukaan syyskokous pidetään 27.11.2025 Kololla.  
  
Sihteeri lähettää kokouskutsun jäsenille ja huoltajille sähköpostitse.  
Esityslistan oheen laitetaan myös toimintasuunnitelma ja talousarvioesitys.

1. Mallilippukunta ry:n hallitus 2026

**Asia** Mallilippukunta ry:n syyskokous päättää hallituksen jäsenten lukumäärästä ja valitsee hallituksen.  
Erovuoroisia ovat: Lippukunnanjohtaja ja tarpojaluotsi.

**Päätös** Syyskokoukselle esitetään että lippukunnan hallitus vuonna 2026 olisi 1+6.

1. Mallilippukunta ry:n edustajat Hämeen partiopiiri ry:n syyskokoukseen.

**Asia** Hämeen Partiopiiri ry:n syyskokous on Tampereella 15.11.2025 klo 12.00 alkaen Yliopistolla.  
Lippukunnalla on käytettävissä kokouksessa 3 ääntä. Hallitus päättää lpk:n syyskokousedustajista. Kuka haluaisi lähteä. Lpkj on itseoikeutetusti lähdössä eli kaksi pääsee mukaan.  
Lippukunnanjohtaja esittelee piirin kokouksessa käsiteltävät asiat ja kokouksen henkilövalinnat.  
Tehdään tarvittavat ohjaavat päätökset kokousedustajille saatteeksi.

**Päätös** Lippukunnan valtakirja Hämeen Partiopiiri ry:n syyskokoukseen annettiin Johanna Johtajalle, Simo Sihteerille ja Luotsi Veneelle.  
Evästyksenä todettiin, että tehkää kokouksessa hyviä päätöksiä.

1. Tulevat tapahtumat

**Asia** Todetaan tulevia tapahtumia  
27.11.2025 syyskokous (Johanna Johtaja)  
6.12.2025 Soihtukulkue (Liisa Laskin)  
18.12.2025 Puurojuhla (Kirsi Kynä)  
20.-22.12.2025 Johtajahuolto. Perinteiseen tapaan paetaan himan joulusiivouksia ja mennään viihtymään. (Valtteri Vara)

**Päätös** Todettiin. Hommat pääosin hallussa. Johtajahuollon liikunnalliseen osioon kaivataan vielä jostain jalkapallomaaleja. Kuka tietäis mistä saa, vai tehdäänkö itse.

1. Ikäkausien kuulumiset

**Asia** Ikäkausivastaavat antavat lyhyen napakat raportit siitä mitä ikäkausien ryhmille ja toiminnalle kuuluu.  
Sudenpennut: Aku Akela  
Seikkailijat: Vaula Vaeltaja  
Tarpojat: Tamara Tarpojaluotsi  
Samoajat: Raimo Raha  
Vaeltajat: Simi Sihteeri  
Aikuiset (lpkja): Valtteri Vara

**Päätös** Hallitus merkitsi tiedoksi ikäkausien kuulumiset. Koonti kuulumisista on pöytäkirjan liitteenä nro. 9.

1. Muut mahdolliset asiat

**Päätös** Myönnetään vapautus leirimaksusta Nelli Nepparille lippukunnanjohtajalle jätetyssä anomuksessa esitetyn perustein. Pöytäkirjan liite nro. 10.

1. Seuraavat kokoukset

**Päätös** 14.12.2025 klo 17.30 Kololla

1. Kokouksen päättäminen

**Päätös** Lippukunnanjohtaja sulkeutui klo 19.28.

**Pöytäkirjan vakuudeksi**

Johanna Johtaja Simo Sihteeri

lippukunnanjohtaja sihteeri

Olemme tarkastaneet pöytäkirjan ja todenneet sen vastaavan kokouksen kulkua ja tehtyjä päätöksiä.

Kololla lokakuun 18. päivänä 2025.

Jaakko Joulukampanja Kalle Kuksa

pöytäkirjantarkastaja pöytäkirjantarkastaja